Eliza McCartney

Eliza McCartney (sündinud 11. detsembril 1996 Aucklandis) on Uus-Meremaa kergejõustiklane, teivashüppaja.

Noorena harras ta paljusid spordialasid, sealhulgas netball'i, krossijooksu, tennist, ujumist ja veepalli."Eliza McCartney - Raising the bar". The New Zealand Herald. 8.10.2016. Vaadatud 14.4.2018 Enne teivashüppe juurde asumist tegeles ta ka kõrgushüppega.

2014. aasta juunioride maailmameistrivõistlustel Eugene'is võitis ta rahvusrekordiga 4.45 pronksmedali.

2015. aastal pälvis ta Halbergi auhinna Uus-Meremaale parimale noorsportlase kategoorias.

2016. aasta sisemaailmameistrivõistlustel Portlandis saavutas ta Uus-Meremaa siserekordiga 4.70 viienda koha. Paar nädalat varem oli ta viinud Uus-Meremaa välisrekordi 4.80-ni.

2016. aasta suveolümpiamängudel Rio de Janeiros võitis ta pronksmedali, korrates Uus-Meremaa välisrekordit 4.80.

2017. aasta maailmameistrivõistlustel Londonis sai ta 4.55-ga üheksanda koha ja jäi 2018. aasta sisemaailmameistrivõistlustel Birminghamis Okeaania rekordiga 4.75 neljandaks. Sama aasta Rahvaste Ühenduse mängudel Gold Coastis võitis ta 4.70-ga hõbemedali.

26. mail 2018 püstitas ta Teemantliiga etapil Eugene'is isikliku rekordi ning ühtlasi Uus-Meremaa ja Okeaania rekordi 4.85."This could be the start of something special, declares over-the-moon Eliza McCartney". stuff.co.nz. 27.5.2018. Vaadatud 27.5.2018 Tema eelmine isiklik rekord oli 4.82, mis oli püstitatud 26. veebruaril 2017 Aucklandis. Sisetingimustes on tema isiklik rekord samuti 4.75, mis on püstitatud 3. märtsil 2018 Birminghamis.Eliza McCartney. iaaf.org. Vaadatud 14.4.2018

Ta õpib Aucklandi Ülikoolis psühholoogiat.

 Viited 

 Välislingid 



Kategooria:Uus-Meremaa kergejõustiklased
Kategooria:Teivashüppajad
Kategooria:Sündinud 1996